Κυπριακές βουλευτικές εκλογές 2006

Οι βουλευτικές εκλογές του 2006 ήταν οι ένατες βουλευτικές εκλογές στην Κύπρο. Διεξήχθησαν στις 21 Μαΐου 2006 για την εκλογή των 56 εκ των 80 μελών της Βουλής των Αντιπροσώπων για την Θ΄ Κοινοβουλευτική Περίοδο.

 Πολιτικό σύστημα 

Η Κύπρος είναι μια ενιαία δημοκρατία με προεδρικό σύστημα διακυβέρνησης. Ο Πρόεδρος της Κυπριακής Δημοκρατίας, άμεσα εκλεγμένος στο μέσο της νομοθετικής περιόδου, είναι και αρχηγός κράτους και επικεφαλής της κυβέρνησης, και προεδρεύει του εκτελεστικού Υπουργικού Συμβουλίου. Ωστόσο, οι αναλογικές εκλογές για τη Βουλή των Αντιπροσώπων διευκολύνουν τον πολυκομματισμό, όπου το κόμμα του εκλεγμένου προέδρου συνήθως συμμαχεί με άλλα μικρότερα κόμματα για να σχηματιστεί μια κυβέρνηση συνεργασίας που συνήθως προσαρμόζεται στις κοινοβουλευτικές αλλαγές μετά τις βουλευτικές εκλογές.

 Εκλογικό σύστημα 

Οι 80 έδρες της Βουλής των Αντιπροσώπων εκλέγονται από έξι πολυπληθείς εκλογικές περιφέρειες, με τον αριθμό των εδρών να κατανέμεται ανάλογα με τον πληθυσμό κάθε περιφέρειας. Από τις 80 θέσεις, οι 56 εκλέγονται από τους Ελληνοκύπριους και οι 24 από τους Τουρκοκύπριους. Ωστόσο, λόγω του διχοτόμησης του νησιού μετά την τουρκική εισβολή του 1974, οι 24 τουρκοκυπριακές έδρες μένουν κενές και η Βουλή των Αντιπροσώπων είχε εκ των πραγμάτων 56 έδρες από την αύξησή τους το 1985.

Οι εκλογές διεξάγονται με αναλογική εκπροσώπηση ανοικτής λίστας, με τις θέσεις να κατανέμονται χρησιμοποιώντας την απλή αναλογική. Οι υπόλοιπες έδρες κατανέμονται σε λίστες που κέρδισαν τουλάχιστον μία έδρα ή κόμματα που έλαβαν τουλάχιστον 1,8% των ψήφων. Στο σύστημα ανοικτής λίστας, οι ψηφοφόροι πρώτα επιλέγουν τη λίστα που θέλουν να ψηφίσουν, και στη συνέχεια επιλέγουν ένα αριθμό υποψηφίων ίσον με το ένα τέταρτο του αριθμού των εδρών της εκλογικής περιφέρειας.

 Πλαίσιο εκλογών 2006 
Οι Βουλευτικές Εκλογές διενεργήθηκαν και ρυθμίστηκαν με βάση τις διατάξεις των περί Εκλογής Μελών της Βουλής των Αντιπροσώπων Νόμων του 1979 έως 2003 του Συντάγματος της Κυπριακής Δημοκρατίας.

Για σκοπούς βουλευτικών εκλογών η Κυπριακή Δημοκρατία διαιρέθηκε σε έξι εκλογικές περιφέρειες, οι οποίες αντιστοιχούσαν στις έξι διοικητικές περιφέρειες. Οι 56 βουλευτικές έδρες κατανεμήθηκαν κατά εκλογική περιφέρεια με βάση τον αριθμό των εγγεγραμμένων εκλογέων κάθε εκλογικής περιφέρειας. Οι εκλογικές περιφέρειες ήταν:
 Εκλογική περιφέρεια Λευκωσίας (21 έδρες)
 Εκλογική περιφέρεια Λεμεσού (12 έδρες)
 Εκλογική περιφέρεια Αμμοχώστου (11 έδρες)
 Εκλογική περιφέρεια Λάρνακας (5 έδρες)
 Εκλογική περιφέρεια Πάφου (4 έδρες)
 Εκλογική περιφέρεια Κερύνειας (3 έδρες)

Η Βουλή των Αντιπροσώπων εκλέγεται για πενταετή θητεία, όμως αυτή μπορεί να αυτοδιαλυθεί πρόωρα, με απόφαση που λαμβάνεται με απόλυτη πλειοψηφία των μελών της.

 Κόμματα και επικεφαλής 
Στις εκλογές συμμετείχαν 11 κόμματα/κινήματα και 6 ανεξάρτητοι υποψήφιοι.
ΚόμμαΑρχηγόςΑνορθωτικό Κόμμα Εργαζόμενου Λαού (ΑΚΕΛ)Δημήτρης ΧριστόφιαςΔημοκρατικός Συναγερμός (ΔΗΣΥ)Νίκος ΑναστασιάδηςΔημοκρατικό Κόμμα (ΔΗΚΟ)Τάσσος ΠαπαδόπουλοςΚίνημα Σοσιαλδημοκρατών-Ε.Δ.Ε.Κ. (ΕΔΕΚ)Γιαννάκης ΟμήρουΕυρωπαϊκό ΚόμμαΔημήτρης ΣυλλούρηςΚίνημα Οικολόγων ΠεριβαλλοντιστώνΓιώργος ΠερδίκηςΕνωμένοι ΔημοκράτεςΜιχάλης ΠαπαπέτρουΕλεύθεροι ΠολίτεςΤίμης ΕυθυμίουΠολιτικό Κίνημα ΚυνηγώνΜιχάλης ΠαφιτάνηςΛαϊκό Σοσιαλιστικό ΚίνημαΛάκης ΙωάννουΑνεξάρτητοι (Ανδρέας Ευστρατίου,Ανδρέας Κωνσταντίνου, Χριστάκης Κώστα,Κώστας Κυριάκου, Μάριος ΚωνσταντίνουΑναστάσης Μιχαήλ)

 Αποτελέσματα 

 Αντιπρόσωποι θρησκευτικών ομάδων 
Στη Βουλή των Αντιπροσώπων συμμετέχουν αντιπρόσωποι των θρησκευτικών ομάδων των μειονοτήτων στην Κύπρο, χωρίς να έχουν δικαίωμα ψήφου. Η εκλογή τους διεξάγεται ταυτόχρονα και παράλληλα με τις βουλευτικές εκλογές για ανάδειξη των πενήντα έξι Ελληνοκύπριων βουλευτών. Εξελέγησαν οι:
 Αντώνης Χατζηρούσος (για Μαρωνίτες)
 Βαρτκές Μαχτεσιάν (για Αρμένιους)
 Μπενίτο Μαντοβάνη (για Λατίνους)

 Δείτε ακόμη 
 Θ΄ Κοινοβουλευτική Περίοδος (Κύπρος) (με κατάλογο των εκλεγμένων βουλευτών)

 Παραπομπές 

 Πηγές 




2006
Κατηγορία:Εκλογές του 2006